Πορφύρα και αίμα: η δολοφονία του Λέοντος Ε, μύθος και πραγματικότητα
Creators: name: Χατζηαλεξίου, Κωνσταντίνος Δημητρίου
Publisher: name: Aristotle University of Thessaloniki
Year: 2024
Subjects: Πορφύρα
Λέων Ε΄
Δολοφονία
Purple
Leo V
Assassination

description: Ο Λέων Ε΄ ο Αρμένιος είναι μία αμφιλεγόμενη προσωπικότητα. Κατόρθωσε να ανέλθει τις βαθμίδες της στρατιωτικής ιεραρχίας με την αξία του. Κατά την ενθρόνιση του, οι ελπίδες όλων επικεντρώνονταν στο πρόσωπο του, σαν τον μοναδικό που μπορούσε να σώσει την αυτοκρατορία από τους Βούλγαρους. Και όμως , σε εφτά μόλις χρόνια είχε γίνει τόσο μισητός, αν πιστέψουμε τις πηγές, που η δολοφονία του μέσα στο ιερό του παρεκκλησίου του Αγίου Στεφάνου ανήμερα των Χριστουγέννων του 820 , γεγονός πρωτοφανές, να αντιμετωπιστεί σχεδόν σαν φυσικό φαινόμενο, και οι συνωμότες να σέρνουν την σωρό του «μή τινα φόβον ἔχοντες ἤδη διὰ τὸ πλήρη εἶναι τῶν ἐπιβούλων καὶ συνωμοτῶν τὴν βασίλειον αὐλήν»(Συν. Θεοφάνη, Λόγος Β΄, σελ.64.1.3-5). Βεβαίως, σε τέτοια γεγονότα συχνά ο μύθος διαπλέκεται με την πραγματικότητα και η αφήγηση των πηγών έχει μια θεατρικότητα που αποσκοπεί στην ικανοποίηση του αναγνώστη και στην επιθυμία δραματοποίησης των γεγονότων. Στην κύρια μεταπτυχιακή μας εργασία γίνεται μία προσπάθεια διαχωρισμού των μυθολογικών και προπαγανδιστικών στοιχείων από τα γεγονότα και κυρίως διερευνάται η εμπλοκή στην συνομωσία του Μιχαήλ Β΄ του Τραυλού, που από πιστός φίλος του Λέοντα κατέληξε θανάσιμος εχθρός. Επίσης, προσπαθούμε να ανιχνεύσουμε τις δυνάμεις που τον στήριξαν και εκτέλεσαν την δολοφονία, σε μια εποχή όπου οι Αρμενο-παφλαγονική αριστοκρατία δεν έχει εδραιωθεί πλήρως, αλλά και η υπαλληλική αριστοκρατία της Κωνσταντινούπολης βλέπει αργά αλλά σταθερά να παραγκωνίζεται από τους ανερχόμενους στρατιωτικούς, και οι παλαιοί διαχωρισμοί σε εικονόφιλους και εικονοκλάστες έχουν χάσει την οξύτητα τους. Στο πλαίσιο της παρούσας κύριας μεταπτυχιακής εργασίας θα εξετάσουμε κριτικά τα επιχειρήματα της θεωρίας του D. Afinogenov, ότι ο Μιχαήλ δεν εμπλεκόταν σε συνωμοσία ή εσχάτη προδοσία κατά τη στιγμή της σύλληψής του και ότι ο αυτοκράτορας κατασκεύασε τις κατηγορίες εναντίον του. Στο πλαίσιο αυτό θα παρουσιαστούν τα χωρία των πηγών που αξιοποιήθηκαν από τον ερευνητή αλλά ερμηνεύθηκαν, κατά την άποψή μας, με λανθασμένο τρόπο.
description: Leo V the Armenian is a controversial personality. He managed to rise through the ranks of the military hierarchy on merit. At his enthronement, everyone's hopes were focused on him as the only one who could save the empire from the Bulgarians. And yet, in just seven years he had become so hated, if we are to believe the sources, that his murder in the sanctuary of the chapel of St. Stephen's on Christmas Day 820, an unprecedented event, to be treated almost as a natural phenomenon, and the conspirators dragging his body "having already no fear for the full extent of the insidious and conspirators in the kingdom's court" (Cont. Theoph. II, pp.64.1. 3-5). Of course, in such events, myth is often intertwined with reality, and the narrative of the sources has a theatricality intended to satisfy the reader and the desire to dramatize the events. Our postgraduate thesis is an attempt to separate the mythological and propaganda elements from the facts and, in particular, to explore the involvement in the conspiracy of Michael II of Traylos, who went from being a loyal friend of Leo to a mortal enemy. We also try to trace the forces that supported him and carried out the assassination, at a time when the Armeno-Paflagonic aristocracy is not fully established, but also the official aristocracy of Constantinople is slowly but surely seeing itself sidelined by the rising military, and the old divisions between iconoclasts and iconoclasts have lost their sharpness. In this postgraduate thesis we will critically examine the arguments of D. Afinogenov's theory that Michael was not involved in a conspiracy or high treason at the time of his arrest and that the emperor fabricated the charges against him. In this context, the passages of the sources that were used by the researcher but were, in our opinion, interpreted in a wrong way will be presented.